I hissə |  |

1.4 Metallar və onların xassələri
Ətrafımızdakı əşyaların bir çoxu müxtəlif metallardan hazırlanır. Gündəlik həyatımızdan bizə tanış olan metallara alüminiumu, dəmiri, misi, qızılı (Au), gümüşü (Ag), volframı (W) misal göstərə bilərik. Eləcə də natrium, kalium, kalsium, maqnezium (Mg), sink (Zn), qurğuşun (Pb), manqan (Mn), xrom (Cr) və civə metalları da müxtəlif məqsədlər üçün geniş istifadə olunur.

|  | Müxtəlif metallardan hazırlanmış əşyalar |  |

• Şəkildəki əşyalar hansı metallardan hazırlanmışdır?
• Metallardan hazırlanmış əşyalara daha hansı nümunələr göstərə bilərsiniz?
• Metalların istifadə olunması onların hansı fiziki xassələri ilə əlaqədardır?

Açar sözlər metallar, metal parıltısı, ərimə temperaturu, istilik keçiriciliyi, elektrik keçiriciliyi, plastiklik, istidən genişlənmə ▲ Civə | Ərimə temperaturu və adi şəraitdə halı Metalların bəzi ümumi xassələri vardır. Ərimə temperaturları yüksək olduğu üçün metallar adi şəraitdə (20°C-də) bərk halda olur.
▲ mis | ▲ alüminium | ▲ dəmir
Metallardan ən aşağı ərimə temperaturuna malik olanı civədir və yalnız o, adi şəraitdə maye haldadır. Ən yüksək ərimə temperaturlu metalın isə volfram olduğunu bilirsiniz. Metal parıltısı Metalların mühüm xassələrindən biri metal parıltılı olmalarıdır. Bu səbəbdən bəzi metallardan müxtəlif zinət əşyaları, suvenirlər və s. hazırlanır. Sıxlıq və bərklik Metalların sıxlığı çox olduğu üçün onlar, əsasən, ağır olur. Metallar həm də bərk maddələrdir. Bu səbəbdən bəzi əşyalar, konstruksiyalar metallardan və onların ərintilərindən hazırlanır. Elektrik keçiriciliyi Metallar, xüsusən gümüş, mis, qızıl və alüminium elektrik cərəyanını yaxşı keçirir. Elektrik naqilləri, əsasən, mis və alüminiumdan hazırlanır.