Giriş

Əgər gözə, dəriyə kimyəvi maddələr tökülərsə, həmin hissə çoxlu miqdarda təmiz su ilə yuyulmalı, sonra isə həkimə müraciət edilməlidir. | Yanıcı, partlayıcı, zəhərli və kəskin iyli maddələri su və kanalizasiya sistemlərinə, zibil qutularına atmaq olmaz. Onları xüsusi olaraq ayrılmış qablara yığaraq belə maddələrin zərərsizləşdirilməsi ilə məşğul olan orqanlara təhvil vermək lazımdır. | Kimyəvi maddələrlə zəhərlənmə hallarında təmiz havaya çıxmaq və həkim çağırmaq məsləhətdir. Laboratoriyada işləri qurtardıqdan sonra qızdırıcı cihazları söndürmək, qaz və su xətlərini bağlamaq, elektrik avadanlığını xətdən ayırmaq lazımdır. Laboratoriyada tək işləməməyə diqqət etmək lazımdır.

Öyrəndiklərinizi yoxlayın
Şəkildə laboratoriyada müxtəlif təcrübələr aparan şagirdlər təsvir olunmuşdur.
a. Şagirdlər hansı laboratoriya avadanlıqları ilə işləyirlər?
b. Bu zaman onlar hansı təhlükəsizlik qaydalarına riayət etmirlər?