I hissə |  |

4.3 Həllolma. Həllolmaya təsir edən amillər

Müəyyən miqdar şəkəri suya əlavə edib qarışdırdıqdan sonra şəkər “yoxa çıxır”. Alınmış məhlula şəkər əlavə edib qarışdırmağa davam etdikdən bir müddət sonra şəkər kristalları “yox olmur”. Həmin məhlulu bir qədər qızdırdıqda isə şəkər yenidən “yoxa çıxır”. |

• Şəkəri suya əlavə edib tam qarışdırdıqda nə üçün “yoxa çıxır”?
Sizcə, bu hadisə bütün maddələrlə baş verərmi?
• Alınmış məhlula şəkər əlavə edib qarışdırmağa davam etdikdə nə üçün şəkər “yox olmur”? Fikrinizi əsaslandırın.
• Məhlulu qızdırdıqda nə üçün şəkər yenidən “yoxa çıxır”?

Açar sözlər həllolma, temperatur, təzyiq | Həllolma Maddələr suda həll olmasına görə iki qrupa bölünür: suda həll olan maddələr və suda həll olmayan maddələr. Suda həll olan maddələri suya əlavə etdikdə həll olan maddənin zərrəcikləri (atom, molekul) həlledicinin (suyun) molekulları arasında paylanır və məhlul əmələ gəlir.

| Məhlullarda həll olan maddə və həlledici bir-birindən gözlə fərqlənmədiyinə görə qarışıq homogen olur. Müəyyən temperaturda suda həll olan maddəni suya əlavə edib qarışdırdıqda o, həll olmağa başlayır. Belə məhlul doymamış məhlul adlanır. Elə bir an gəlib çatır ki, əlavə etdiyimiz maddə həmin temperaturda həll olmur. Bu zaman alınan məhlul doymuş məhlul adlanır.