I hissə |  |

| Kimyəvi birləşmələr alındıqda isə maddələr müəyyən nisbətdə reaksiyaya daxil olur. Məsələn, su alındıqda hidrogen və oksigen molekulları 2 : 1 nisbətində birləşir.
Hidrogen qazı |  | Oksigen qazı |  | Su
Qarışığı əmələ gətirən maddələri istənilən nisbətdə qarışdırmaq olar. Birləşməni əmələ gətirən elementlər isə sabit kütlə nisbətində birləşir.

Fəaliyyət
Dəmirin kükürdlə qarışığı və dəmirin kükürdlə reaksiyasından alınan birləşmə bir-birindən necə fərqlənir?
Ləvazimat: kükürd tozu, dəmir tozu, çini kasa, maqnit, spirt lampası.
Təlimat:
Addım 1. Əvvəlcə kükürd və dəmir tozundan bir qədər götürüb qarışdırın. Həmin qarışığa maqnit yaxınlaşdırın.
Addım 2. Kükürd və dəmir tozundan bir qədər götürüb çini kasaya əlavə edin və spirt lampası ilə bir neçə dəqiqə qızdırın. Bu zaman reaksiyanın baş verdiyini müşahidə edəcəksiniz. Reaksiyanın tam bitdiyinə əmin olduqdan sonra alınmış maddəni soyutmaqla maqnitlə təsir edin.
Müzakirə edin:
1. Kükürd və dəmir tozu qarışığına maqnit yaxınlaşdırdıqda nə baş verdi?
2. Reaksiyadan sonra əmələ gələn birləşməyə maqnit yaxınlaşdırdıqda nə müşahidə etdiniz?
3. Qarışıqla birləşmə arasında hansı fərqi müəyyən etdiniz?

| Bildiyimiz kimi, dəmir maqnit tərəfindən cəzb olunduğu halda, kükürd cəzb olunmur. Dəmir tozu və kükürd qarışığında dəmir öz maqnitlənmə xassəsini saxladığı üçün maqnitə cəzb olunub kükürddən ayrılır.