Kimyəvi birləşmələr | 3

3.2 Məişətdə istifadə edilən
mühüm kimyəvi birləşmələr

Gündəlik həyatda şəkillərdə verilən hadisələrlə tez-tez rastlaşırsınız. | • Şəkillərdə verilmiş maddələri biz hansı məqsədlər üçün istifadə edirik? • Məişətdə istifadə etdiyimiz maddələrə daha hansıları misal göstərə bilərsiniz?

Qida maddələri, dərman preparatları, dezinfeksiyaedici və təmizləyici vasitələr kimi kimyəvi birləşmələrdən gündəlik həyatda geniş istifadə edilir. Həmçinin kənd təsərrüfatında bitkilərin inkişafı üçün istifadə olunan kimyəvi birləşmələr də (gübrələr) geniş tətbiq edilir. Qida maddələri Canlı orqanizmlərin əsas hissəsinin su, zülallar, yağlar və karbohidratlardan təşkil olunduğunu bilirik. Qəbul etdiyimiz əksər qidalar bu birləşmələrlə zəngindir. Gündəlik həyatda başqa qida maddələrindən də istifadə edirik. Yemək bişirərkən və konservləşdirilmə zamanı xörək duzundan istifadə olunur. Onun formulu NaCl-dur və ağ rəngli, suda yaxşı həll olan maddədir. | Açar sözlər xörək duzu, çay sodası, sirkə turşusu, şəkər, aseton, etil spirti, naşatır spirti, hidrogen peroksid

Konservləşdirilmə zamanı həmçinin sirkə turşusundan da istifadə olunur. Onun suda məhlulundan məişətdə də istifadə olunur (alma sirkəsi, üzüm sirkəsi və s.). Sirkə turşusu adi şəraitdə mayedir və formulu CH3COOH-dır.