Qarışıqlar | 4

Dəmir və kükürd reaksiyaya daxil olduqda isə yeni FeS birləşməsi əmələ gəlir ki, bu birləşmədə dəmir maqnitə cəzb olunma xassəsini itirmişdir və maqnit tərəfindən cəzb olunmur.
Qarışığı əmələ gətirən saf maddələr qarışıqda xassələrini saxlayır, birləşməni əmələ gətirən elementlər isə öz xassələrini itirir və yeni xassəli maddə əmələ gətirir.

DÜŞÜN • MÜZAKİRƏ ET • PAYLAŞ Həm xlor qazının, həm də xörək duzunun tərkibində xlor var. Nə üçün xlor qazı zəhərli olsa da, xörək duzu zəhərli deyil? |
▲Cl2 | ▲NaCl |

Öyrəndiklərinizi tətbiq edin
• Ammonyakın tərkibində olan hidrogeni ayırmaq üçün hansı üsul təklif edərdiniz? Fikrinizi əsaslandırın.
Öyrəndiklərinizi yoxlayın
1. Modelləri ifadələrlə uyğunlaşdırın:
I. Yalnız kükürdə aiddir
II. Dəmir və kükürd qarışığına aiddir
III. Yalnız FeS birləşməsinə aiddir
2. Hansıların tərkibində azot öz xassələrini saxlamır? Fikrinizi əsaslandırın.
a. Hava
b. Ammonyak
c. Naşatır spirti