Kimyəvi elementlər | 1

b. Aşağıdakı cədvəli dəftərinizə köçürün və elementlərin simvolunu onların latın dilində olan adlarının baş və ikinci hərfinə uyğun olaraq yazın.

Element | Latın dilində adı | Simvolu
Natrium | Natrium |
Neon | Neon |
Dəmir | Ferrum |
Kalsium | Calcium |
Mis | Cuprum |
Silisium | Silicium |
| Müzakirə edin: 1. Nə üçün ikinci cədvəldə olan elementlərin simvolunu yazdıqda baş hərflə bərabər ikinci hərfdən istifadə olundu? 2. Civənin adının latın dilində “Hydrargyrum” olduğunu nəzərə alaraq onun simvolunu necə yazardınız? 3. Cədvəllərdə təqdim olunmayan və sizin tanıdığınız elementlərin simvollarını necə təklif edərdiniz?

Eyni hərflə başlayan elementlərin simvollarını fərqləndirmək üçün elementin latın dilində olan adındakı başqa bir hərfindən də istifadə edilir. Hidrogen, oksigen, azot, flüor, xlor və s. eyni atomlardan əmələ gələn ikiatomlu molekullar formasında mövcud olur.
Hidrogen molekulu | Oksigen molekulu | Xlor molekulu
Onların tərkibini ifadə etmək üçün elementin kimyəvi simvolunun sağ aşağı tərəfində atomların sayı göstərilir. Bu say indeks adlanır. Uyğun olaraq oksigen O2 , azot N2 , flüor F2 , xlor Cl2 və s. kimi ifadə olunur. |
Elementin adı | Kimyəvi simvolu
Hidrogen | H
Oksigen | O
Karbon | C
Azot | N
Kükürd | S
Fosfor | P
Flüor | F
Xlor | Cl
Silisium | Si
Helium | He
Neon | Ne
Natrium | Na
Kalium | K
Kalsium | Ca
Alüminium | Al
Dəmir | Fe
Mis | Cu
Civə | Hg
▲ Elementlər və onların simvolları