I hissə |  |

▲ | Kristallik kükürd
▲ | Kristallik kükürd molekulu
| Kristallik kükürd bərk halda olan sarı rəngli kövrək maddədir, suda həll olmur. İstiliyi pis keçirir, elektrik cərəyanını isə keçirmir. Kristallik kükürd molekullardan təşkil olunur. Bu molekullar 8 kükürd atomunun birləşməsindən əmələ gəlir və tərkibi S8 formulu ilə ifadə olunur.

Kristallik kükürdü əridib qaynatdıqda tədricən qonur rəngli plastik kükürdə çevrilir. Onu soyuq suya tökdükdə rezin kimi dartıla bilən kütlə alınır. Plastik kükürd davamsızdır, zaman keçdikcə tədricən kristallik kükürdə çevrilir. | ▲ Plastik kükürd

Fosforun allotropik şəkildəyişmələri
Fosforun ağ, qırmızı və qara fosfor olmaqla allotropik şəkildəyişmələri vardır. Bu allotropik şəkildəyişmələr bərk halda olan maddələrdir. Ağ fosfor sarıyaçalan ağ rəngli, qırmızı fosfor qırmızıqonur rəngli, qara fosfor isə qara rəngli maddədir. Fosforun allotropik şəkildəyişmələri suda həll olmur. Ağ fosfor açıq havada asanlıqla oksigenlə reaksiyaya daxil olduğuna görə onu suda saxlayırlar.

▲ Qara fosfor | ▲ Qırmızı fosfor
| Ağ fosfor zəhərli və sarımsaq iylidir. Qırmızı və qara fosfor isə zəhərli deyil, iysizdir. Qırmızı və qara fosfordan fərqli olaraq ağ fosfor qaranlıqda işıq saçır.

▲ Ağ fosfor | ▲ Ağ fosfor molekulu
| Qırmızı və qara fosfordan fərqli olaraq ağ fosfor dörd fosfor atomunun birləşməsindən əmələ gələn molekullardan təşkil olunur. Bu səbəbdən ağ fosforun tərkibi P4 kimi ifadə olunur.