| Qarışıqlar
Ötən əsrin 60-cı illərində “The Living Sea” (”Canlı dəniz”) televiziya proqramının məşhur aparıcısı Jak-İv Kusto Cəbəllütariq boğazında Atlantik okeanı ilə Aralıq dənizi sularının birləşsələr də, qarışmadıqlarını bütün dünyaya göstərdi. Daha öncə oxşar hadisənin Sakit okeanla Atlantik okeanı, Hind okeanı ilə Qırmızı dəniz arasında da baş verdiyi kəşf edilmişdi. Elm adamları bu hadisəni suyun tərkibi ilə əlaqələndirərək araşdırmışdılar. |
⬤ | Yer səthinin 75%-dən çoxu okean və dəniz suları ilə örtülsə də, bu suların içməli su olaraq istifadəsi çox azdır. Miqdarı az olsa da, göl və çay suları içməli su kimi istifadəyə daha yararlıdır. Ölkəmizdə Kür çayı və Ceyranbatan gölü içməli su mənbələrinə misal olaraq göstərilə bilər.
⬤ | 1. Sizcə, Atlantik okeanı ilə Aralıq dənizinin suyunun fərqi nə ola bilər? 2. Təbii suların tərkibində su ilə qarışıq şəklində hansı maddələr mövcuddur? 3. Təbiətdə saf su tapmaq mümkündürmü? Cavabınızı izah edin.

Bölmədə öyrənəcəksiniz
• Qarışıqlar homogen və heterogen (emulsiya və suspenziya) qarışıqlara ayrılır
• Qarışıqlarla onları əmələ gətirən saf maddələrin bir sıra fərqli xüsusiyyətləri var
• Temperatur artdıqda bərk maddələrin suda həll olması artır, qazlarda isə azalır
• Təzyiq artdıqda qazların suda həll olması artır