Qarışıqlar | 4

4.2 Kimyəvi birləşmələrin və qarışıqların
fərqli xüsusiyyətləri

▲ Xörək duzu və su qarışığı | ▲ Saf su
| • Xörək duzu ilə su qarışığını bir-birindən necə ayırmaq olar? • Bu ayrılma zamanı fiziki, yoxsa kimyəvi hadisə baş verir? Fikrinizi əsaslandırın. • Suyun tərkibində olan hidrogen və oksigeni də oxşar üsulla ayırmaq olarmı? Fikrinizi əsaslandırın.

Qarışıqlarla onları əmələ gətirən saf maddələrin (kimyəvi birləşmələrin) bir sıra fərqli xüsusiyyətləri var. “Təbiət” dərsliyindən bildiyiniz kimi, qarışığı əmələ gətirən maddələri müxtəlif üsullarla (ələmə, süzmə, buxarlandırma, maqnitlə təsiretmə) bir-birindən ayırmaq olar. Kimyəvi birləşmələr isə fiziki üsullarla onu əmələ gətirən elementlərə ayrılmır. Bunun üçün kimyəvi üsullar tətbiq olunur.
Qarışığı əmələ gətirən saf maddələr fiziki üsullarla (süzmə, buxarlandırma və s.) bir-birindən ayrıldığı halda, birləşməni əmələ gətirən elementlər fiziki üsullarla bir-birindən ayrılmır.
Qarışıqları hazırlamaq üçün onları istənilən nisbətdə qarışdırmaq olar. Məsələn, biz tərkibində hidrogen və oksigen qazlarının miqdarı fərqli olan müxtəlif qarışıqlar hazırlaya bilərik.

Hidrogen qazı |  | Oksigen qazı |  | Hidrogen + oksigen qazları qarışığı

Hidrogen qazı |  | Oksigen qazı |  | Hidrogen + oksigen qazları qarışığı