I hissə |  |

| Atomlar elektron ala və ya elektron verə bilər. Bu zaman əmələ gələn hissəciklər ionlar adlanır. İonlar mənfi (-) və müsbət (+) yüklü hissəciklərdir. Müsbət yüklü hissəciklər kationlar, mənfi yüklü hissəciklər isə anionlar adlanır.

Kation | Neytral atom | Anion
6 proton, 5 elektron var | 6 proton, 6 elektron var | 6 proton, 7 elektron var
Atom elektron verdikdə proton sayı elektron sayından çox olduğu üçün müsbət (+) yüklənir. | Atomun proton və elektron sayı bərabər olduğu üçün neytral olur. | Atom elektron aldıqda elektron sayı proton sayından çox olduğu üçün mənfi (-) yüklənir.

Göründüyü kimi, atom iona çevrildikdə proton və neytron sayı dəyişmir, elektron sayı isə dəyişir. İonun yükü aşağıdakı kimi hesablanır:
ionun yükü = proton sayı – elektron sayı
Kükürdün proton və elektron sayından istifadə edib yükünü hesablayaq.

Kükürdün proton sayı | Kükürdün elektron sayı | Yük
16 | 18 | 16 – 18 = -2
16 | 12 | 16 – 12 = +4
16 | 16 | 16 – 16 = 0

Öyrəndiklərinizi tətbiq edin

1. Neonun təbiətdə 20Ne və 22Ne olmaqla iki izotopu var. Elementin kütləcə 90%-i 20Ne, 10%-i isə 22Ne izotoplarından təşkil olunubsa, orta kütlə ədədini hesablayın.