I hissə |  |

2.3 İzotoplar və ionlar

Şəkildə karbon atomunun modelləri verilmişdir. • Modellər arasında eyni və müxtəlif olan nədir? • Hər iki modelə uyğun atomun kütlə ədədi eynidirmi? Fikrinizi əsaslandırın. |

Açar sözlər izotop, ion, kation, anion | İzotoplar Təbiətdə tapılan elementlərin bir çoxu proton sayı eyni olan müxtəlif kütlə ədədli atomların qarışığından ibarətdir. Kütlə ədədinin müxtəlif olmasına səbəb onların atomlarında neytronların sayının fərqli olmasıdır. Belə atomlar izotop adlanır.

İzotop – proton sayı eyni, neytron sayı və kütlə ədədi fərqli olan eyni element atomlarıdır.

Bilirsinizmi? Təbiətdə olan 100000 hidrogen atomundan təqribən 15-i deyterium izotopudur. Bu izotopun oksigen atomu ilə birləşməsindən alınan suyun formulu D2O olur və ağır su adlanır. 1000 q suyun tərkibində təqribən 0,08 q ağır su olur. Alimlərin araşdırmasına görə, ağır suyun miqdarı suyun tərkibində çox olarsa, bioloji proseslərə mənfi təsir edər və canlı orqanizmlərin həyat fəaliyyətini pozar. | Bunu hidrogenin izotopları misalında nəzərdən keçirək.
p = 1 n = 0 A = 1 | p = 1 n = 1 A = 2 | p = 1 n = 2 A = 3
Göründüyü kimi, hər üç hidrogen atomunda proton sayı eyni, neytron sayı isə fərqlidir. Hidrogenin izotopları müxtəlif cür adlandırılır.
Hidrogenin izotopu | İzotopun adı
| Protium
| Deyterium (D)
| Tritium (T)