Layihə | Metalların bərkliyi onların ərimə temperaturundan asılıdırmı?

“Əksər metalların ərimə temperaturu artdıqca bərkliyi də artır” mülahizəsini araşdıraq. Maddələrin bərkliyi, əsasən, Mohs şkalasına görə sıralanır və 1 - 10 arası qiymətlər alır. Cədvəldə səkkiz metalın Mohs şkalasına görə bərkliyi və ərimə temperaturu verilmişdir. Verilənlərdən istifadə edərək dəftərinizdə qrafikin x oxunda ərimə temperaturunu, y oxunda isə bərkliyi nəzərə alaraq uyğun nöqtələri qeyd edin. Bu nöqtələrə əsasən ən uyğun asılılıq düz xəttini çəkin. |
Metal | Bərkliyi (Mohs şkalasına görə) | Ərimə temperaturu, °C
Mis | 3,0 | 1085
Dəmir | 4,0 | 1538
Qurğuşun | 1,5 | 328
Titan | 6,0 | 1668
Alüminium | 2,8 | 660
Natrium | 0,5 | 98
Volfram | 7,5 | 3422
Qızıl | 2,5 | 1064

| • Alınan qrafik “Metalların ərimə temperaturu artdıqca bərkliyi də artır” mülahizəsini təsdiqlədimi? • Kobaltın (Co) ərimə temperaturunun 1500°C olduğunu nəzərə alaraq onun Mohs şkalasına görə bərkliyinin hansı intervalda olduğunu təklif edərdiniz? • Qrafitin ərimə temperaturu 3600°C, Mohs şkalasına görə bərkliyi isə təqribən 1,5-dir. Bu qiymətlər qrafikinizə uyğundurmu? Səbəbini necə izah edərdiniz?