I hissə |  |

DÜŞÜN • MÜZAKİRƏ ET • PAYLAŞ 1. Nə üçün qəbul etdiyimiz bəzi dərmanların tərkibindəki maddələrdə kalsium, maqnezium, sink, dəmir və s. elementlər olur? 2. Bu elementlərin həyat fəaliyyətimizdə hansı rolunu bilirsiniz? |

▲ | Canlı orqanizmlərdə elementlərin miqdarı (kütləcə)
| Canlı orqanizmlərdə olan maddələrin tərkibində həmçinin kalsium, fosfor, kükürd, maqnezium, dəmir, mis, sink, natrium, kalium, yod, xlor, flüor və s. elementlər də olur. İnsan və heyvan orqanizmində bu elementlərdən kalsium və fosforun miqdarı digərlərindən çox olur. Buna səbəb sümüyün və dişlərin əsas hissəsinin tərkibində kalsium və fosfor olan müxtəlif maddələrin varlığıdır.

Bioelementlərin funksiyaları və qida rasionu
Canlı orqanizmləri təşkil edən elementlərin miqdarının normadan az olması insan orqanizmində müxtəlif fəsadlara, xəstəliklərə səbəb ola bilər.
• Kalsium və fosfor çatışmazlığı sümüklərin və dişlərin inkişafını ləngidir, sərtliyini azaldır.
• Maqnezium çatışmazlığı insanın zehni fəaliyyətini ləngidir.
• Sink çatışmazlığı insanın böyüməsini ləngidir, sinir sistemini gərginləşdirir.
• Dəmir çatışmazlığı qanın tərkibinə təsir edir.
• Kükürdün çatışmazlığı dərinin, saçların zəifləməsinə səbəb olur və s.
Canlı orqanizmlərdə olan bütün elementlərin əhəmiyyətini nəzərə alaraq biz öz qida rasionumuza diqqət etməli, həmçinin bitkilərə qulluq göstərilməsi və heyvanların bəslənməsi zamanı da elementlərin əhəmiyyətini nəzərə almalıyıq. İnsan gündə orta hesabla iki litr su içməlidir. Qəbul etdiyi qidalar zülallar, yağlar və karbohidratlarla zəngin olmalıdır.

DÜŞÜN • MÜZAKİRƏ ET • PAYLAŞ • Hansı qidaların tərkibində karbohidratlara, zülallara və yağlara rast gəlinir? • Gündəlik qida rasionunuzda bunları nəzərə alırsınızmı? • Sağlam yaşamaq üçün nələrə diqqət edilməlidir? |
karbohidratlar | zülallar | yağlar