Kation - atomların elektron verməsi zamanı əmələ gələn ionlardır. |
Kimyəvi birləşmələr - müxtəlif atomlardan təşkil olunan maddələrdir. |
Kimyəvi formullar - kimyəvi birləşmələri təşkil edən elementlərin simvollarından və indekslərdən istifadə olunmaqla yazılış formasıdır. |
Kimyəvi simvollar - elementlərin işarələridir, onların latın dilində olan adlarının baş (bəzən digər) hərflərinə əsasən verilir. Kütlə ədədi - atomun proton və neytron saylarının cəmidir. Qarışıqlar - iki və daha çox maddədən ibarət olur.
şəkər-su | gil-su | neft-su
Qeyri-metallar - adi şəraitdə müxtəlif hallarda olan, elektriki və istiliyi, əsasən, keçirməyən kövrək elementlərdir.
▲ xlor (Cl2) |  | ▲ brom (Br2) |  | ▲ yod (I2)
|  | Maddənin suda həllolma qabiliyyəti - müəyyən temperaturda 100 qram suda maddənin doymuş məhlul əmələ gətirdiyi kütləsidir. Metallar - adi şəraitdə, əsasən, bərk halda olan, elektriki və istiliyi keçirən plastik elementlərdir.
▲ mis | ▲ alüminium | ▲ dəmir
Məhlul - həll olan maddə və həlledicidən ibarət homogen qarışıqdır. Neytron - işarəsi n, şərti yükü 0, şərti kütləsi 1 olan zərrəcikdir, atomun nüvəsinə daxildir. Nüvə yükü - protonların nüvədə əmələ gətirdiyi yükdür. Proton - işarəsi p, şərti yükü +1, şərti kütləsi 1 olan zərrəcikdir, atomun nüvəsinə daxildir. Radioaktivlik - atomun nüvəsinin zaman keçdikcə parçalanmasıdır. Suspenziya - suda həll olmayan bərk maddələrin su ilə əmələ gətirdiyi heterogen qarışıqdır.
Su və təbaşir tozu qarışığı |  | Su və gil qarışığı
Süxur - Yer qabığını əmələ gətirən təbii birləşmədir.