Ümumiləşdirici tapşırıqlar
1. Qrafikdən istifadə edərək aşağıda verilənləri cavablandırın.

| a. X və Y-in halını müəyyən edin. Fikrinizi əsaslandırın. b. Hansı maddə suda daha yaxşı həll olur? Fikrinizi əsaslandırın. c. Temperaturun dəyişməsi hansı maddənin həll olmasına daha çox təsir edir? Fikrinizi əsaslandırın. d. Temperaturu 0°C-dən 20°C-yə qədər artırdıqda 100 ml suda X və Y-in həll olması necə və neçə mq dəyişər? e. 30°C-də 400 q suda ən çox neçə mq Y maddəsi həll etmək olar?

2. Hansı halda ✔ işarəsi düzgün yazılmışdır?

İfadə | Doğru | Yanlış
a. Qarışığın tərkibində iki və daha çox fərqli atom olur | ✔ |
b. Heterogen qarışıqlarda qarışığı təşkil edən maddələri gözlə fərqləndirmək olmur | ✔ |
c. Qumun su ilə əmələ gətirdiyi qarışıq emulsiyadır |  | ✔
d. Poladı bərk maddələrin əmələ gətirdiyi qarışıqlara misal göstərmək olar | ✔ |
e. Təzyiqi artırdıqda qazların suda həll olması artır |  | ✔
f. Şəkər su ilə suspenziya əmələ gətirir | ✔ |

3. Azot və hidrogen qazları qarışığında hər bir maddə öz xassəsinə uyğun olaraq iysiz, suda az həll olan maddələrdir. Bu qazlardan əmələ gələn ammonyak isə suda yaxşı həll olan, kəskin iyli maddədir. Verilənlərə əsasən, qarışıqların və saf maddələrin fərqli xüsusiyyətləri haqqında hansı fikirləri söyləmək olar?