Kimyəvi elementlər | 1

İstilik keçiriciliyi Metallar istiliyi yaxşı keçirir. Ona görə də onlardan hazırlanmış qablardan yemək bişirmək və digər məqsədlər üçün istifadə olunur. Məişətdə ən çox istifadə olunan qazanlar mis və alüminiumdan hazırlanır. Plastiklik Metalların əyilmək, döyülüb yastılana bilmək və verilən formanı saxlamaq xassəsi plastiklik adlanır. Bu xassədən istifadə olunaraq onlardan müxtəlif formalı əşyalar hazırlanır.
İstidən genişlənmə Metallar həm də qızdırıldıqda genişlənir, soyuduqda isə sıxılır. Bəzi termometrlərdə civədən istifadə olunması onun bu xassəsinə əsaslanır. Bədənin istiliyi artdıqca civə genişlənir və termometrin yuxarı göstəricisinə doğru hərəkət edir. |
| Bilirsinizmi? Ən plastik metal olan qızılın 1 qramını dartmaqla 3 km uzunluqda sap və döyəcləməklə 0,003 mm qalınlıqda nazik təbəqə hazırlamaq olar.

DÜŞÜN • MÜZAKİRƏ ET • PAYLAŞ Konservləşdirmə prosesində metal qapaqlar qızdırılır, sonra isə həmin qapaqlarla şüşə qabların ağzı bağlanılır. Soyuduqdan sonra bu qabların qapağı çətin açılır. • Qapağın çətin açılmasının səbəbini necə izah edərdiniz? • Qabın qapağını daha asan açmaq üçün nə təklif edərdiniz? |

Öyrəndiklərinizi tətbiq edin
1. Platindən (Pt) zinət əşyalarının hazırlanmasında istifadə olunur. Bu, platinin hansı iki mühüm xassəsi ilə əlaqədardır? Fikrinizi əsaslandırın.
2. Nə üçün elektrik naqillərinin hazırlanmasında, əsasən, mis və alüminiumdan istifadə olunur?
Öyrəndiklərinizi yoxlayın
1. Metalların xassələrinə uyğun olan tətbiq sahələrini sadalayın.
2. “Təbiət” dərsliyindən öyrəndiklərinizə əsasən metalların qızdırıldıqda genişlənməsi və soyuduqda sıxılması hadisəsinə nümunələr göstərin. Bu xassələrinə əsasən metallar harada istifadə olunur?