I hissə |  |

1.5 Qeyri-metallar və onların xassələri. Allotropiya

▲ | Helium qazı ilə doldurulmuş şarlar havaya qalxır
▲ | Üzüyün qaşı parıldayır
▲ | Karandaşın ucluğunu kağıza toxundurduqda iz salır
| • Gündəlik həyatımızda rastlaşdığımız bu hadisələr qeyri-metalların hansı xassələri ilə bağlıdır? • Qeyri-metalların başqa hansı xassələrini qeyd edə bilərsiniz?

Açar sözlər qeyri-metallar, allotropiya, allotropik şəkildəyişmələr
▲ | Helium havadan yüngül qazdır və ondan bəzi hava şarlarında (aerostatlarda) istifadə olunur
| Siz artıq qeyri-metallardan hidrogen və oksigen ilə tanış olmuşsunuz. Hidrogenin tərkibi H2, oksigenin isə O2 kimi ifadə olunur. Hidrogen və oksigendən başqa, qeyri-metallara heliumu, azotu, flüoru, xloru, bromu (Br2), yodu (I2), karbonu, kükürdü, fosforu, silisiumu və başqalarını misal göstərmək olar. Adi şəraitdə halı və kövrəkliyi Qeyri-metallar adi şəraitdə müxtəlif hallarda olur. Hidrogen, oksigen, helium, azot, xlor qaz halında, brom maye halda, yod, karbon, kükürd, fosfor, silisium isə bərk haldadır. Onlar, əsasən, elektrik cərəyanını və istiliyi keçirmir. Metallar plastik olduğu halda, qeyri-metallar kövrək olur və zərbənin təsirindən parçalanır. Rəngi Qaz halında olan qeyri-metallardan oksigen, azot, hidrogen rəngsizdir, xlor isə sarımtıl-yaşıl rənglidir. Brom qırmızı-qəhvəyi rəngli maye, yod isə tünd-bənövşəyi rəngli bərk maddədir.
▲ xlor (Cl2) |  | ▲ brom (Br2) |  | ▲ yod (I2)