Kimya laboratoriyasının avadanlıqları və laboratoriyada təhlükəsizlik qaydaları Kimya elminin inkişafı, yeni elmi kəşflərin edilməsi, hadisələrin öyrənilməsi, əsasən, alimlərin laboratoriyada apardıqları təcrübələr hesabına baş verir. Həmçinin tədris olunan mövzu laboratoriya işləri ilə möhkəmləndirilərsə, bu, şagirdlər tərəfindən daha asan qavranılır. Bu səbəbdən kimyanı laboratoriyasız təsəvvür etmək olmaz. Laboratoriya avadanlıqları Siz “Təbiət” fənninin tədrisi zamanı maddələrin kütləsinin və həcminin ölçülməsi, maddələrin hal çevrilmələrinin öyrənilməsi, onların sıxlığı, ərimə və qaynama temperaturunun müəyyən edilməsi, qarışıqların ayrılmasının həyata keçirilməsi və s. kimi müxtəlif laboratoriya təcrübələri ilə tanış olmuşsunuz. Bu təcrübələr, əsasən, müxtəlif avadanlıqlar və kimyəvi maddələr ilə təchiz olunmuş laboratoriyalarda aparılır. Bu laboratoriya avadanlıqlarının bəziləri ilə artıq tanışsınız. Bunlara qollu və elektron tərəzini, kimyəvi stəkanı, menzurkanı, şüşə qıfı, süzgəc kağızını, spirt lampasını, üçayağı, termometri, ştativi misal göstərə bilərik. |  | ▲ Qollu tərəzi ▲ Elektron tərəzi ▲ Üçayaq

▲ Ştativ | ▲ Spirt lampası | ▲ Kimyəvi stəkanlar və ya ölçü stəkanları | ▲ Qıf | ▲ Menzurka (ölçü silindri)