Elm, texnologiya, həyat
Qeyri-metalların tətbiqi
Metallardan fərqli olaraq qeyri-metallar çoxşaxəli istifadə imkanlarına malikdir. Buna səbəb qeyrimetalların xassələrinin bir-birindən fərqli olmasıdır. Hər bir qeyri-metal öz xassəsinə görə müxtəlif məqsədlər üçün istifadə olunur.

Oksigenin tibdə tətbiqi Oksigenin tənəffüs prosesində və canlı orqanizmlərin fəaliyyətində mühüm rol oynadığını bilirsiniz. Oksigen çatışmazlığından əziyyət çəkən xəstələrin tənəffüsü üçün tibdə oksigen balonlarından istifadə olunur. Belə balonlardan bəzi hallarda alpinistlər və dalğıclar da istifadə edirlər.
Oksigen balonundan istifadə |
Hidrogen yanacağı Hidrogendən yanacaq kimi istifadə olunur. Onun yanmasından su əmələ gəlir ki, o da ətraf mühiti çirkləndirmir. Bu səbəbdən hidrogen ekoloji təmiz yanacaq hesab olunur. Günümüzdə hidrogen yanacağı ilə işləyən müxtəlif avtomobillər də istehsal olunmuşdur. | İçməli suların dezinfeksiyası İçməli suların dezinfeksiyasında xlordan və ozondan istifadə olunduğunu bilirsiniz. Bu maddələr təbii suyun tərkibində olan mikrobları öldürür, zərərli maddələri zərərsizləşdirir. Bu məqsədlə xlordan istifadə olunması ucuz başa gəlir. Lakin xlor suya xarakterik iy verir, insan orqanizminə düşdükdə zərərli təsir edir. Müasir sutəmizləmə qurğularında bu məqsədlə, əsasən, ozondan istifadə olunur. Bu üsul baha olsa da, daha effektivdir. | Aktiv kömürün tətbiqi Təbabətdə istifadə olunan aktiv kömürün əsas tərkib hissəsi karbondur. O, məsamələri hesabına orqanizmdə olan bəzi zərərli maddələri udur və həzm prosesinin normal baş verməsini tənzimləyir. Aktiv kömürün udma xassəsindən su filtrlərində və əleyhqazlarda da istifadə olunur. Bu hallarda aktiv kömür suyu və nəfəs aldığımız havanı zərərli maddələrdən təmizləyir.
Çap işləri Tərkibi, əsasən, karbondan ibarət olan başqa bir maddədən - dudadan (hisdən) qara boyalar hazırlanır və çap işlərində istifadə olunur. |