Laboratoriyada təhlükəsizlik qaydaları
Kimya laboratoriyalarında işləyərkən hətta ən kiçik ehtiyatsızlıq və diqqətsizlik ağır nəticələri olan bədbəxt hadisələrə səbəb ola bilər. Bu hadisələrin əksəriyyəti təhlükəsizlik qaydalarına əməl olunmaması, istifadə edilən kimyəvi maddələrin xassələrini kifayət qədər bilməmək ilə bağlı olur. Kimya laboratoriyalarında aparılan işlərin təhlükəsizliyi o zaman tam təmin olunar ki, laboratoriyada işləyən hər bir şəxs yerinə yetirdiyi işin mahiyyətini, gedişini dərindən bilsin, təhlükəsizlik qaydalarına ciddi əməl etsin, baş verə biləcək arzuolunmaz hadisələrin nəticələri haqqında düzgün təsəvvürü olsun. Bunun üçün aparılacaq təcrübələrin bütün mərhələlərini, yerinə yetirilmə texnikasını ətraflı öyrənmədən işə başlamaq olmaz.

Laboratoriya işini yerinə yetirərkən yemək yemək, su içmək qadağandır. | Kimya laboratoriyalarında heç bir kimyəvi maddənin dadına baxmaq olmaz. Üzərində “zəhərli maddə” işarəsi olan maddələrlə ehtiyatla davranmaq lazımdır. | Maddələrin iyini yalnız ehtiyatla yoxlamaq olar. Bunun üçün maddənin buxarlarını əl ilə özünə tərəf istiqamətləndirmək lazımdır. Bu zaman dərindən nəfəs almaq olmaz. | Üzərində ”yanıcı maddə” işarəsi olan maddələrlə işləyərkən onları alovdan uzaq tutmaq lazımdır.

| Təhlükəsizlik qaydalarına əməl etmək insan həyatı üçün əhəmiyyətlidir

Laboratoriya işi zamanı mütləq xalat geyinməli, rezin əlcəklərdən və qoruyucu eynəklərdən istifadə edilməlidir. |  | Etiketsiz qabda saxlanılan maddələrdən istifadə etmək olmaz. Maddəni götürərkən etiketi diqqətlə oxumaq, ən kiçik anlaşılmazlığı belə aydınlaşdırmaq lazımdır. |  | Yerinə yetirilən təcrübəni nəzarətsiz qoymaq olmaz. Kənar əşyalar (geyim, çanta və s.) təcrübəyə və hərəkətə mane olmayan yerlərə qoyulmalıdır.