Giriş

Kimya müəllimi Kimyaçı-mühəndis Elmi tədqiqatçı Kimyaçı-texnoloq | Hazırda elektrikkeçirici liflər, gülləkeçirməz nazik geyimlər, sututucu super materialların kəşfi istiqamətində işlər aparılır. Kimyanı öyrənməklə biz həmçinin ətrafımızı, özümüzü və təbiəti daha yaxşı başa düşür, onu qoruyur və qayğıkeş münasibət bəsləyirik. Kimya sizə hansı sahələrdə mütəxəssis olmağa kömək edər? Siz kimyanı öyrəndikcə maddələrin xüsusiyyətləri və xassələrini, çevrilmə proseslərini, onların idarə edilməsini və əhəmiyyətini öyrənəcəksiniz. Bundan əlavə, enerji və maddə əlaqəsini analiz edəcək, kimyəvi proseslərdə istifadə olunan hesablama bacarıqlarına yiyələnəcəksiniz. Öyrəndiyiniz qanunauyğunluq və metodlar əsasında hər hansı yeni maddənin xüsusiyyətləri haqqında mülahizə yürüdə biləcəksiniz. Bu sizin gələcəkdə kimya sahəsində mütəxəssis kimi yetişməyinizə və bu sahədə yeni ixtiralar etməyinizə kömək edəcəkdir. Həmçinin siz kimyanı yaxşı öyrənməklə gələcəkdə mühəndis kimi elmi ixtiraların sənayeləşməsində önəmli mövqeyə sahib ola, ətraf mühitin qorunması üçün mühüm işlər görə bilərsiniz. Maddələrin və çevrilmələrin canlı orqanizmlərin həyatında rolunu öyrənməklə yaxşı həkim ola, sağlam mühitin yetişməsi üçün öz töhfələrinizi verə bilərsiniz.

Öyrəndiklərinizi yoxlayın
1. Kimya nəyi öyrənir?
2. Kimya elminin inkişafını hansı mərhələlərə bölə bilərsiniz?
3. Kimyaçılar maddələrin xassələrini və kimyəvi çevrilmələri necə öyrənirlər?
4. Kimyanın həyatımızda rolu nədir?
5. Kimyanı dərindən öyrənmək sizə hansı sahələrdə mütəxəssis olmağa kömək edə bilər?