I hissə |  |

3.1 Kimyəvi birləşmələr, onların formulları və adları

Təbaşirin tərkibinə kalsium, karbon və oksigen elementləri daxildir. – Kalsium suda həll olan metaldır. – Karbon kömürün və hisin əsas hissəsini təşkil edir və yanıcıdır. – Oksigen qaz halındadır və yanmaya səbəb olur. Təbaşir isə suda həll olmayan ağ rəngli maddədir, yanmır. • Nə üçün təbaşirin xassələri onu əmələ gətirən elementlərin xassələrindən fərqlənir? • Bu nümunəyə bənzər hansı misalları göstərə bilərsiniz? |

Açar sözlər kimyəvi birləşmə, kimyəvi formul, kimyəvi birləşmələrin adları | Siz “Təbiət” dərsliyindən müxtəlif kimyəvi birləşmələrlə tanış olmuşsunuz. Bunlara suyu, qumu, xörək duzunu, karbon qazını, metanı, qlükozanı və s. misal göstərə bilərik. Həmçinin kimyəvi birləşmələrin müxtəlif atomlardan təşkil olunduğunu da bilirsiniz. Məsələn, su kimyəvi birləşmədir və molekulları hidrogen və oksigen atomlarından təşkil olunub.
Müxtəlif atomlardan təşkil olunduğu üçün su kimyəvi birləşmədir. |

Hidrogen və oksigen otaq temperaturunda qaz halında olmasına baxmayaraq onların reaksiyasından alınan su bu temperaturda maye halındadır. Göründüyü kimi, suyun xassələri onu əmələ gətirən elementlərin xassələrindən fərqlənir.

| Kimyəvi birləşmələrin xassələri onu əmələ gətirən elementlərin xassələrindən fərqlənir.