I hissə |  |

1.1 Kimyəvi elementlər və onların simvolları

Siz artıq aşağı siniflərdə bəzi elementlərlə tanış olmuşsunuz. Maddələrin elementlərdən təşkil olunduğunu da bilirsiniz. • Su hansı elementlərdən təşkil olunur? • Havanın tərkibinə hansı elementlər daxildir? • Başqa hansı elementləri tanıyırsınız? |

Açar sözlər kimyəvi element, kimyəvi simvol, indeks Bilirsinizmi? Kimyəvi elementlərin bəzilərinin adları göy cisimləri və ya Günəş sisteminin planetlərinin adlarına uyğun olaraq (məsələn, uran), bir neçə elementin adı isə müxtəlif ölkələrin şərəfinə (məsələn, fransium) verilmişdir. | Kimyəvi element eyni növ atomlardan təşkil olunur. Havanın tərkibində oksigen, azot və helium elementlərinin olduğunu bilirsiniz. Həmçinin ətrafımızda olan bütün canlı və cansız varlıqlar elementlərdən təşkil olunub. Kimyəvi elementlərin simvolları Kimyəvi elementlər kimyəvi simvollar (işarələr) ilə işarələnir. Bu simvollar onların latın dilində olan adlarının baş hərflərinə əsasən verilir.
Hidrogen |  | Oksigen

Fəaliyyət Müxtəlif elementlərin simvolları necə yazılır? a. Cədvəli dəftərinizə köçürün və elementlərin latın dilində adlarına əsasən onların simvollarını yazın. |
Element | Latın dilində adı | Simvolu
Azot | Nitrogenium |
Flüor | Fluorum |
Karbon | Carboneum |
Kükürd | Sulfur |