Nəticədə insan orqanizmində oksigen çatışmazlığı və karbon qazı artıqlığı yaranır. Bu isə ilk növbədə beyinin fəaliyyətini pozur. Bunun nəticəsi olaraq başağrısı, ürəkbulanma, başgicəllənmə, öskürək, yorğunluq və sonra isə bayılma baş verir.
Zəhərlənməyə vaxtında müdaxilə olunduqda və ilk yardım göstərildikdə insan həyata qayıdır, amma dəm qazı ilə zəhərlənmə üzun müddət (15-20 dəqiqə) davam etdikdə digər orqanların da fəaliyyəti pozulur və ölümlə nəticələnir. Bu səbəbdən hamam otaqlarında və mətbəxdə havalandırma sistemi yaxşı işləməli, mətbəxin pəncərəsi açıq vəziyyətdə olmalıdır. Bu həm mətbəx və hamam otağının havasının dəyişməsinə, həm oksigenin bol olmasına, həm də tam yanma reaksiyasının getməsinə səbəb olur.
Havanın çirklənməsinin sağlamlığımıza və ətraf mühitə çoxsaylı mənfi təsirləri vardır:
a. Tənəffüs problemləri. Çirklənmiş hava ilə nəfəs aldıqda öskürək, xırıltı, astma tutmaları və hətta uzunmüddətli ağciyər zədələnməsi kimi tənəffüs problemlərinə səbəb ola bilər.
b. Ətraf mühitə təsir. Havanın çirklənməsi bitkilərə, heyvanlara və ekosistemlərə zərər verir. Meşələrə və suyun canlı mühitinə zərər verən turşu yağışlarının yağmasına səbəb ola bilər. O həmçinin iqlim dəyişikliyinə və ozon təbəqəsinin deşilməsinə səbəb olur.
c. Dumanın əmələ gəlməsi və görmə məsafəsinin azalması. Çirkləndiricilər görmə qabiliyyətini azaldan və uzaq məsafələri görməyi çətinləşdirən qalın dumanabənzər təbəqələr yaradır. Bu isə gündəlik həyatımız, xüsusən də sürücülərin hərəkəti üçün təhlükəli ola bilər.

| Nəticə. | Havanın çirklənməsi sağlamlığa, ətraf mühitə və həyat fəaliyyətimizə təsir edən amillərdəndir. Biz havanın çirklənməsinin səbəblərini və təsirlərini anlayıb müvafiq tədbirlər görərək dəyişikliyə nail ola bilərik. Bunun üçün insanlar arasında maarifləndirmə işini artırıb, ekoloji cəhətdən təmiz vərdişləri mənimsəyib, ərtaf mühiti və havanı qorumaqla gələcək nəsillər üçün təmiz və sağlam dünya yaratmaq məqsədi ilə birlikdə çalışmalıyıq.