Atomun quruluşu | 2

İzotoplarda proton sayı eyni olduğu üçün onlar eyni kimyəvi xassələrə malik olur. Lakin onların atom kütlələri fərqli olduğu üçün fiziki xassələri müxtəlif olur. Bir çox elementlər təbiətdə izotopların qarışığı şəklində tapılır. Ona görə də elementin kütlə ədədi bu izotopların kütlə ədədlərinin orta qiyməti ilə ifadə olunur. Hər bir izotopun təbiətdə yayılması (n) nəzərə alınmaqla orta kütlə ədədi aşağıdakı düsturla hesablanır. A(orta) = n1 ‧ A1 + n2 ‧ A2 + ... 100
Məsələn, xlor təbiətdə iki izotopun qarışığı şəklində yayılmışdır: xlor-35 və xlor-37 |  | Xlorun izotopları

Göründüyü kimi, xlor-35 izotopunda 17 proton, 18 neytron (kütlə ədədi =17+18 = 35), Xlor-37 izotopunda isə 17 proton, 20 neytron (kütlə ədədi = 17+20 = 37) var. Xlorun 75%-i 35Cl, 25%-i isə 37Cl izotopundan ibarətdir. Xlorun orta kütlə ədədi aşağıdakı kimi olur:

A(orta) = (75 · 35) + (25 · 37) 100≈ 35,5 |

DÜŞÜN • MÜZAKİRƏ ET • PAYLAŞ
Qalliumun təbiətdə iki izotopu var. Bunlardan qallium-69 60%-dir. Qalliumun orta kütlə ədədinin 69,8 olduğunu nəzərə alaraq onun digər izotopu hansı olar?
İonlar

Fəaliyyət Atomdan ionlar necə əmələ gəlir? Aşağıda karbona aid müxtəlif modellər verilmişdir. | Müzakirə edin: 1. Bu modellərin fərqi nədir? 2. Hansı modellər neytral atomu əks etdirir? 3. Neytral olmayan zərrəciklərdən hansı müsbət, hansı isə mənfi yüklüdür? 4. Neytral atom yüklü zərrəciyə necə çevrilə bilər?