Dəmirin tərkibində karbonun miqdarının təqribən 2%-dən az olan ərintisi isə polad adlanır. Poladın tərkibinə həmçinin müxtəlif metallar əlavə edərək ona fərqli xassələr verirlər. Məsələn, polada az miqdarda xrom əlavə etdikdə onun paslanmaya davamlılığı, volfram əlavə etdikdə möhkəmliyi artır. Nəticədə polad çuqundan daha bərk və davamlı olur. Çuqundan fərqli olaraq polad açıqrəngli və parlaqdır.

Polad armaturlar | Polad yaylar | Polad borular | Polad qapılar

▲ Poladdan hazırlanmış məmulatlar

| Alüminiuma az miqdarda mis, maqnezium, manqan əlavə etdikdə onun plastikliyi azalır, sərt və möhkəm olur. Bu ərintinin sıxlığı əksər ərintilərə nisbətən az olduğundan yüngül olur. Bu məqsədlə ondan, əsasən, təyyarə istehsalında istifadə olunur. Ümumi kütlənin az olması təyyarənin havaya qalxmasını asanlaşdırır və yanacaq sərfiyyatını azaldır. Bu ərintidən həmçinin yüngül metal konstruksiyaların hazırlanmasında da istifadə olunur.

DÜŞÜN • MÜZAKİRƏ ET • PAYLAŞ İdman yarışlarında qalib idmançıların təltif olunduğu medallar hansı metallardan və ərintilərdən hazırlanır? Onların tərkibi haqqında nə bilirsiniz? |

▲ Latundan hazırlanmış inşaat məmulatları | Misin qalayla ərintisi bürünc (tunc) adlanır. Bürüncün tərkibində az miqdarda başqa elementlər də olur. Bürünc paslanmaya davamlıdır. Ondan hazırlanmış əşyalar uzunömürlü olur. Bürüncdən hazırlanan alətlər arxeoloji qazıntılar zamanı da tapılmışdır. Bürüncdən müxtəlif suvenirlər, bəzək əşyaları hazırlanır. Misin ən çox istifadə olunan ərintilərindən biri də latundur. Latunun əsas tərkibi mis və sinkdən ibarətdir. Onun möhkəmliyi hər iki metalın möhkəmliyindən daha üstündür. Latundan, əsasən, inşaat materiallarının hazırlanmasında istifadə edilir.