Kimyəvi birləşmələr | 3

Kimyəvi formullar Kimyəvi elementlər kimyəvi simvollarla işarələndiyi kimi, kimyəvi birləşmələrin də tərkibi kimyəvi formullarla ifadə edilir. Kimyəvi birləşmələrin formulları tərtib olunarkən onların molekullarını təşkil edən elementlərin simvollarından, eyni atomların sayı iki və daha çox olduqda isə indekslərdən istifadə olunur. |

Fəaliyyət Maddələr hansı elementlərdən təşkil olunub? Cədvəldə bəzi elementlər və onlardan əmələ gələn kimyəvi birləşmələr verilmişdir. |
Elementlər | Kimyəvi birləşmələr

Müzakirə edin:
1. Verilmiş kimyəvi birləşmələr hansı elementlərdən təşkil olunmuşdur?
2. Bu kimyəvi birləşmələrin molekullarında element atomları hansı say nisbətində birləşmişdir?
3. Kimyəvi birləşmələrin formullarını necə təklif edərdiniz?

Bəzi kimyəvi birləşmələr isə molekullardan təşkil olunmur. Məsələn, qum çoxlu sayda silisium və oksigen atomlarının birləşməsindən əmələ gəlir. Belə birləşmələrin formulları onları təşkil edən atomların say nisbətinə uyğun tərtib olunur. Qumda silisium və oksigen atomları 1:2 say nisbətində olduğundan onun formulu SiO2 kimi ifadə olunur. |  |  |

DÜŞÜN • MÜZAKİRƏ ET • PAYLAŞ
“Təbiət” dərsliyində fotosintez reaksiyası ilə tanış olmuşsunuz. Bu reaksiyanın canlıların həyatında rolu haqqında da müəyyən biliklərə sahibsiniz.
• Fotosintez reaksiyası hansı maddələr arasında baş verir?
• Bu zaman hansı kimyəvi birləşmə alınır?
• Alınan bu birləşmə hansı elementlərdən təşkil olunub?